钦定古今图书集成/明伦汇编/官常典/第747卷 > 张必达〈弟上达〉
## 钦定古今图书集成/明伦汇编/官常典/第747卷 > 张必达〈弟上达〉

按《淇县志》：“必达，邑廪膳生。与其胞弟上达，亦邑庠生。
兄弟同居于乡，颇有义气，尝于诵读之馀，留心弓马。
崇祯庚辰，西山土寇啸聚，河北道宪副巩焴临境议
剿。会河南流寇猖獗，河北苦无官兵，欲调各村社乡
兵，恐不堪用。二生诣道请谒，抵掌谈剿贼之略，愿以
尽忠报国为己任。焴乃大加奖励，因以其事托之二”
生，“督率高村等处乡兵三百馀名夤夜进剿。贼已侦
得其情，设伏待之。此欲攻其无备，彼先出其不意矣。”
兄弟俱死于难。